Diari Oficial de la Generalitat Valenciana


Sumari del DOGV 9552, del 13-03-2023 (2023/2374)

RESOLUCIÓ de 2 de març de 2023, del director de l'Agència Valenciana de Foment i Garantia Agrària, per la qual s'estableixen actuacions automatitzades que faran ús del segell electrònic de l'Agència Valenciana de Foment i Garantia Agrària.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9552

Data del DOGV
:   13-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/2374


Data del document
:   02-03-2023

Organisme emissor
:   Agència Valenciana de Foment i Garantia Agrària

Tipus de document
:   Resolució

Descriptors 

:   * Agència Valenciana de Foment i Garantia Agrària
    * tractament de dades

RESOLUCIÓ de 2 de març de 2023, del director de l'Agència Valenciana de Foment i Garantia Agrària, per la qual s'estableixen actuacions automatitzades que faran ús del segell electrònic de l'Agència Valenciana de Foment i Garantia Agrària. [2023/2374]  
La Llei 39/2015, d'1 d'octubre, del procediment administratiu comú de les administracions públiques i la Llei 40/2015, d'1 d'octubre, de règim jurídic del sector públic (d'ara en avant, Llei 40/2015) consagren tant el dret de les persones a relacionar-se amb les administracions públiques per mitjans electrònics com la utilització d'aquests mitjans per les mateixes administracions.  
Dins de les disposicions que sobre aquest tema trobem respecte dels mitjans dels quals pot valdre's aquesta Administració, la Llei 40/2015 permet en l'article 40 l'ús de segells electrònics basats en certificats electrònics que complisquen els requisits exigits per la legislació de signatura electrònica, per a la identificació i l'autenticació de l'exercici de la competència en l'actuació administrativa automatitzada.  
  
L'article 41.1 de l'esmentada norma, defineix actuació administrativa automatitzada com «qualsevol acte o actuació realitzada íntegrament a través de mitjans electrònics per una administració pública en el marc d'un procediment administratiu i en la qual no haja intervingut de manera directa un empleat públic»; i en l'article 41.2, determina que en cas d'actuació administrativa automatitzada haurà d'establir-se prèviament l'òrgan o òrgans competents, segons els casos, per a la definició de les especificacions, programació, manteniment, supervisió i control de qualitat i, en el seu cas, auditoria del sistema d'informació i del seu codi font. Així mateix, s'indicarà l'òrgan que ha de ser considerat responsable a l'efecte d'impugnació.  
  
En aquest sentit, l'article 42 de la mateixa Llei estableix en l'exercici de la competència d'actuació administrativa automatitzada, la possibilitat d'usar com a sistema de signatura electrònica el segell electrònic d'Administració Pública, òrgan, organisme públic o entitat de dret públic, basat en certificat electrònic reconegut o qualificat que complisca els requisits exigits per la legislació de signatura electrònica.  
  
El Reial decret 203/2021, de 30 de març, pel qual s'aprova el Reglament d'actuació i funcionament del sector públic per mitjans electrònics, que en el seu article 15 estableix que les administracions públiques podran utilitzar, per a la seua identificació electrònica i per a garantir l'origen i la integritat dels documents electrònics, entre altres, el segell electrònic basat en un certificat electrònic qualificat i que reunisca els requisits exigits per la legislació de signatura electrònica.  
  
Conté així mateix l'article 20 la previsió de la utilització d'aquests segells electrònics dins de la tramitació administrativa automatitzada dels procediments que cada Administració determine.  
En l'àmbit autonòmic, el Decret 220/2014, de 12 de desembre, del Consell, pel qual s'aprova el Reglament d'Administració Electrònica de la Comunitat Valenciana, modificat per la Llei 9/2019, de 23 de desembre, de la Generalitat conté en el seu títol VI normes sobre l'Administració Electrònica, disposant el seu article 79.2 que «La creació de segells electrònics es realitzarà mitjançant resolució dels òrgans superiors de la Conselleria o titulars dels organismes públics competents, que es publicarà en la seu electrònica».  
Una vegada creat el segell digital que permeta la tramitació automatitzada, i en virtut de l'article 78 de la mateixa norma, haurà d'emetre's resolució de l'òrgan administratiu que gestione els sistemes o aplicacions informàtiques que hagen de ser utilitzats per a la gestió d'actuacions administratives automatitzades, amb un informe previ emés per l'òrgan directiu amb competències horitzontals en matèria de tecnologies de la informació i les comunicacions de la Generalitat dictat segons l'article 94 del present decret, el contingut del qual és vinculant.  
  
L'acreditació per aquest mitjà es podrà aplicar a qualsevol actuació administrativa de tràmit, així com als actes resolutoris dels procediments, en aquells supòsits expressament establits per resolució de l'Agència Valenciana de Foment i Garantia Agrària en el procediment o actuació concreta en què es pretenga l'aplicació.  
Mitjançant Resolució de 17 de gener de 2023, de la presidenta de l'Agència Valenciana de Foment i Garantia, de creació del segell electrònic de l'Agència Valenciana de Foment i Garantia, publicada en DOGV núm. 9521 de 27 de gener de 2023, es crea el segell electrònic d'actuació administrativa automatitzada com a sistema de signatura electrònica per a la identificació i l'autenticació de l'exercici de la competència, en les actuacions administratives automatitzades generades en l'àmbit funcional d'aquest organisme.  
Amb data 27 de febrer de 2023 s'emet informe favorable de coordinació informàtica per part de la Direcció General de Tecnologies de la Informació i les Comunicacions al projecte de Resolució d'aquesta Direcció de l'Agència Valenciana de Foment i Garantia Agrària per a l'aplicació del segell electrònic a les actuacions administratives automatitzades plantejades.  
Considerant la competència que atorga a l'òrgan administratiu que gestione els sistemes o aplicacions informàtiques que vagen a ser utilitzats per a la gestió d'actuacions administratives automatitzades, en virtut de l'article 78 del Decret 220/2014, de 12 de desembre, del Consell, pel qual s'aprova el Reglament d'Administració Electrònica de la Comunitat Valenciana, modificat per la Llei 9/2019, de 23 de desembre, de la Generalitat.  
Considerant, així mateix, les competències de direcció executiva de l'Agència Valenciana de Foment i Garantia Agrària, previstes en el Decret 123/2006, de 8 de setembre, del Consell, pel qual aprova l'Estatut de l'Agència Valenciana de Foment i Garantia Agrària, i en virtut de les competències que m'atorga l'article 13.1 d'aquest.  
  
En virtut de tot això, resolc:  
  
Primer. Objecte de la resolució  
Regular les actuacions administratives de l'Agència Valenciana de Foment i Garantia Agrària a les quals s'aplicarà el seu segell electrònic, com a sistema de signatura electrònica per a la identificació i l'autenticació de l'exercici de la seua competència, definides en l'apartat segon d'aquesta resolució.  
  
Segon. Actuacions administratives automatitzades  
Els procediments respecte als quals exerceix la competència funcional aquesta Agència i que suposen actuacions administratives automatitzades de la Direcció de l'Agència Valenciana de Foment i Garantia Agrària als quals serà aplicable el seu segell electrònic són les següents:  
  
- Obtenció electrònica del certificat de subvencions i indemnitzacions abonades per l'Agència Valenciana de Foment i Garantia Agrària a agricultors i ramaders (Model AEAT 346).  
- Obtenció electrònica del certificat d'operacions realitzades amb l'Agència Valenciana de Foment i Garantia Agrària corresponents al Model AEAT 347 (Declaració informativa. Declaració anual d'operacions amb terceres persones).  
  
Tercer. Òrgan competent  
L'Agència Valenciana de Foment i Garantia Agrària serà responsable de la seua utilització, en l'àmbit de les seues competències, així com de resoldre la impugnació de les actuacions automatitzades, definides en l'apartat segon d'aquesta resolució, signades amb aquest segell electrònic.  
  
Quart. Verificació del certificat  
La verificació del certificat, així com la dels documents generats que incloguen el segell electrònic podrà realitzar-se a través de l'Agència de Tecnologia i Certificació Electrònica-ACCV, així com pel servei VALIDE de la plataforma de validació de certificats de l'Administració general de l'Estat, en la següent adreça electrònica:   
https://valide.redsara.es/  
  
Cinqué. Publicitat  
Aquesta resolució es publicarà en el Diari Oficial de la Generalitat Valenciana i estarà disponible en la seu electrònica de la Generalitat Valenciana.  
Sisé. Entrada en vigor  
Aquesta resolució produirà efectes l'endemà de la publicació en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es pot interposar un recurs contenciós administratiu en el termini de dos mesos, comptats des de l'endemà de la publicació en el Diari Oficial de la Generalitat Valenciana, davant el Tribunal Superior de Justícia de la Comunitat Valenciana, d'acord amb el que estableixen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, o un recurs potestatiu de reposició davant el mateix òrgan que ha dictat l'acte en el termini d'un mes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
Tot això sense perjudici que es puga interposar qualsevol altre recurs dels previstos en la legislació vigent.  
  
València, 2 de març de 2023.- El director de l'Agència Valenciana de Foment i Garantia Agrària: Rogelio Llanes Ribas.